Damian Kądzior. Damian Kądzior (; 1992-yil 16-iyunda tugʻilgan) — polshalik professional futbolchi, Polshaning „Piast Glivitse“ klubida yarim himoyachi sifatida oʻynaydi. Klublardagi faoliyati. Kądzior Polshaning Białystok shahrida tugʻilgan va u yerda Yagiellonia Białystok yoshlar akademiyasiga oʻynagan. Jagiellonia Białystok. Kądzior 2012-yildan „Jagiellonia“ jamoasida oʻynay boshladi va 3 ta oʻyinda maydonga tushdi. Motor Lublinga ijara. Kądzior Motor Lublinga ikki yillik shartnoma asosida ijaraga oʻtdi. Lyublindagi faoliyati davomida jami 8 ta gol urdi. Dolcan Ząbkiga ijara. 2015-yilning yanvar oyida Kądzior Ząbkovia Ząbki safiga kelib qoʻshildi va klubda jami 33 ta oʻyin oʻtkazib, 8 ta gol urdi. Wigry Suwałkiga ijara. 2016-yilning 29-fevralida Kądzior ijara asosida Wigry Suwałkiga o‘tdi. Mavsum oxirigacha oʻynab klub safida 14 ta o‘yinda 4 ta gol urdi. Wigry Suwałki. Kądzior Wigry Suwałki bilan 1-iyul kuni doimiy shartnoma imzoladi. Klubdagi faoliyati davomida 53 uchrashuvda jami 20 ta gol urgan. Górnik Zabrze. 2017-yil 4-iyulda Górnik Zabrzega qoʻshildi. 15-iyul kuni „Legia“ga qarshi debyut oʻyinida (3:1) jami 62 daqiqa oʻynadi. Oʻzining birinchi golini 10-sentyabr kuni Termalicaga qarshi oʻyinda (2:1) kiritdi. 20-oktabr kuni Korona Kielce qarshi kechgan bahsda (3:3) ikkita gol urdi. Klubdagi soʻnggi uchrashuvi „Wisła Kraków“ bilan oʻtgan bahsda boʻldi. Dinamo Zagreb. Iyun oyining dastlabki kunlarida Xorvatiyaning 24sata kabi bir qancha gazetalari saytlari Kądzior chempion Dinamo Zagrebga oʻtishga yaqin ekani haqida xabar bergan edi. 18-iyun kuni klub rasmiy ravishda Kądzior va yana bir qancha oʻyinchilarning klubga qoʻshilganini eʼlon qildi. Kądziorning narxi 500 000 yevro atrofida boʻldi. Klub Kądzior 92-raqamli formada oʻynashini eʼlon qildi. Eibar. 2020-yil 29-avgustda Kądzior La Liga vakili SD Eibar bilan uch yillik shartnomaga rozi boʻldi. Alanyasporga ijaraga. 2021-yil 19-yanvarda Kądzior Alanyasporga oʻtdi. Mavsum oxirigacha ijara asosida oʻynadi. Xalqaro faoliyati. 2018-yilning may oyida Kądzior Polsha terma jamoasining Rossiyada boʻlib oʻtgan 2018-yilgi futbol boʻyicha Jahon chempionati uchun dastlabki 35 kishilik tarkibiga kiritildi. Biroq 23 kishilik yakuniy tarkibga kira olmadi. 2018-yilning 11-sentyabr kuni Irlandiyaga qarshi oʻrtoqlik oʻyinida oʻz mamlakati safida debyut qilgan. Polsha terma jamoasi safidagi ilk golini 10-iyun kuni UEFA 2020 saralashi doirasidagi Isroilga qarshi o‘yinda kiritgan. Yutuqlari. Klub. Dinamo Zagreb